stanford-oval/wikipedia huggingface dataset:
חשיפה (תוכנית טלוויזיה)

| --- | --- |

לוגו התוכנית
 סוגה:  תחקיר
 יוצרים:  חיים אתגר
 בימוי:  אורי הראל חן לאונדו יניב אמודעי
 מנחים:  חיים אתגר
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  42 (נכון לעונה 2)
 הפקה
 חברת הפקה:  קסטינה תקשורת
 אורך פרק:  50–90 דקות
 שידור
 רשת שידור:  קשת 12
 תקופת שידור מקורית:  16 בפברואר 2020 – הווה
חשיפה היא תוכנית תחקירים ישראלית בהגשת חיים אתגר, המשודרת בערוץ קשת 12. העונה הראשונה של התוכנית שודרה מפברואר עד יולי 2020 במשך 11 פרקים. החל מאוקטובר 2020 משודרת העונה השנייה של התוכנית.
בתוכנית חיים אתגר חושף סיפורים לא ידועים על אנשים ידועים, בין היתר שודרו תוכניות בהם רואיינו אישים רבים בהם: טהוניה רובל, רפי רפאלי ודור רפאלי, סיוון רהב-מאיר, גליה אלבין, רון קופמן ואישים נוספים.
פרק הפתיחה של התוכנית השיג נתון רייטינג גבוה של 18.6%, פרק הפתיחה של העונה השנייה אף גבר על העונה הקודמת עם 21 אחוזי רייטינג.
סקירת הסדרה

| עונה | עונה | פרקים | פרקים | שודרה לראשונה (ישראל ישראל)> הפרק הראשון | שודרה לראשונה (ישראל ישראל)> הפרק האחרון |
| --- | --- | --- | --- | --- | --- |
|  | 1 | 11 | 11 | 16 בפברואר 2020 | 6 ביולי 2020 |
|  | 2 | 31 | 31 | 15 באוקטובר 2020 | 13 בפברואר 2024 |
הערות שוליים

↑  עינת שחק, עמד באתגר: 18.6% לפרק "חשיפה" על דודו טופז בקשת, באתר אייס, 17 בפברואר 2020
↑  שרון טל, רייטינג: האם הצופים העדיפו את טהוניה או את הזוגות הטריים של "אהבה חדשה"?, באתר אייס, 16 באוקטובר 2020
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
נועם אכטל

נועם אכטל (נולדה ב-16 באפריל 1996) היא כדורגלנית ישראלית המשחקת כמגנה בקבוצת הפועל תל אביב בליגת העל בכדורגל נשים ובנבחרת ישראל.
ביוגרפיה

אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה עמה בשלוש אליפויות ובגביע המדינה לנערות.
בגיל 15 בעונת 2011/2012 הצטרפה לקבוצה הבוגרת.
בשנת 2012 התקבלה לאקדמיה לכדורגל לבנות במכון וינגייט. בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה. סה"כ 65 משחקים בעונה כולל משחקי הגביע.
ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה.
בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע.
בעונת 2018/2019 עברה לאס"א תל אביב וזכתה איתה בדאבל.
בנבחרת

אכטל שיחקה בנבחרת הנשים עד גיל 17 החל מ-2010 ורשמה בה שמונה הופעות. בנבחרת הנשים עד גיל 19 רשמה שש הופעות.
את הופעת הבכורה שלה בנבחרת הבוגרת ערכה ב-2017 נגד נבחרת ליטא ונכון לדצמבר 2023 רשמה 18 הופעות במדים הלאומיים.
תארים > מכבי כישרונות חדרה

גביע המדינה: 2014/2015
תארים > מ.כ רמת השרון

אליפות המדינה: 2015/2016
גביע המדינה: 2017/2018
תארים > אס"א תל אביב

אליפות המדינה: 2018/2019
גביע המדינה: 2018/2019
הערות שוליים

↑  זאב גולדשמיט, בת לוקחת בן, באתר ynet, 22 באוקטובר 2012
האלבומים הלטיניים הנמכרים ביותר בכל הזמנים בארצות הברית

שאקירה, האמנית היחידה שהכניסה לרשימה חמישה אלבומים שונים.
מאז יולי 1993, פרסם המגזין הבילבורד את האלבומים הלטיניים הנמכרים ביותר בכל הזמנים בארצות הברית. בילבורד מגדיר אלבום או שיר כאלבום או שיר לטיני אך ורק אם 51 אחוזים מתוכו הוקלטו בשפה הספרדית. ב-17 באוקטובר 2017, פרסם מגזין הבילבורד רשימה של 25 האלבומים הלטיניים הנמכרים ביותר במדינה מאז ספטמבר 1992. כמו כן, פורסם כי האלבום הלטיני הנמכר ביותר בכל הזמנים במדינה הוא Dreaming of You של הזמרת-יוצרת סלינה. מדובר באלבום האולפן החמישי והאחרון שלה, שיצא בשנת 1995. הוא נמכר בלמעלה מ-4,080,000 עותקים מאז יציאתו. Dreaming of You היה לאלבום הלטיני הראשון והיחיד בהיסטוריה אשר כבש את פסגת מצעד הבילבורד 200 ונחשב לאלבום הלטיני הנמכר ביותר בין השנים 1995 ו-1996. אלבום האולפן הרביעי של סלינה, Amor Prohibido, נמכר בלמעלה מ-2,160,000 עותקים והוא האלבום הלטיני השני הנמכר ביותר בכל הזמנים בארצות הברית.
נתוני המכירות מתפרסמים על ידי נילסן סאונד-סקאן. כמו כן, נילסן סאונד-סקאן עקבו אחר מכירות האלבומים במדינה מאז מרץ 1991. נילסן סאונד-סקאן אינם מפרסמים נתוני מכירות שמגיעים מקמעונאים קטנים ללא קופות רושמות אלקטרוניות או מקומות כמו שוקי פשפשים ובתי מרקחת. לפני שנילסן סאונד-סקאן החלו עם פרסומי נתוני המכירות הרשמיים, חולקו מכירות האלבום הלטיניים לפי שלוש סוגות: פופ לטיני, טרופי/סלסה ומקסיקני עממי מקומי.
בנוסף לנילסן סאונד-סקאן מתפרסים נתוני המכירות על ידי איגוד תעשיית ההקלטות האמריקאי, שהחל לפרסם נתוני מכירות כבר בשנת 1958. בהתחלה, חולקו לאלבומים תארים כמו זהב על 500,000 עותקים, פלטינה על 1,000,000 עותקים, פלטינה כפולה על 2,000,000 עותקים וכן הלאה. עם זאת, החל משנות האלפיים השיק איגוד תעשיית ההקלטות האמריקאי את תוארי הזהב הלטיני והפלטינה הלטינית, כדי להתחשב במכירות של אלבומים ושירים לטיניים, היות שהם נמכרים בצורה מצומצמת יותר במדינה מאשר אלבומים ושירים אחרים. נכון לשנת 2020, תואר הזהב הלטיני מוענק על מכירות של למעלה מ-30,000 עותקים, בעוד תואר הפלטינה הלטינית ניתן על מכירות של למעלה מ-60,000 עותקים. בעבר, תואר הזהב הלטיני ניתן על מכירות של למעלה מ-50,000 עותקים, בעוד תואר הפלטינה הלטינית ניתן על מכירות של למעלה מ-100,000 עותקים.
Selena Live!

Selena Live! או Live! הוא אלבום ההופעה הראשון של הזמרת המקסיקנית-אמריקאית סלינה. אלבום ההופעה יצא לאור ב-4 במאי 1993, על ידי חברת התקליטים EMI לטין. בשנת 2002 האלבום הופץ מחדש, כחלק מפרויקט מיוחד שנעשה לציון 20 שנה מאז תחילת הקריירה שלה.
לאחר שנרצחה סלינה על ידי יולנדה סלדיבר בשנת 1995, נכנס האלבום למקום ה-79 במצעד הבילבורד 200.
רקע

האלבום מכיל אוסף של שירים של הזמרת אשר בוצעו בהופעות חיות לצד שלושה שירים חדשים. הביצועים הוקלטו במהלך מופע חינמי שקיימה הזמרת בטקסס. האלבום הגיע למעמד אלבום זהב לטיני ולאחר מותה הגיע למעמד פלטינה לטינית כפולה ולמעמד אלבום זהב רגיל.
פרסים ומועמדויות

האלבום זכה בפרס גראמי בקטגוריית האלבום המקסיקני-אמריקאי הטוב ביותר ובכך הפכה לאמנית הטחאנו הראשונה לעשות זאת. בנוסף היא זכתה בשני פרסים בטקס פרסי הבילבורד הלטיני וב-3 פרסים בטקס פרסי מוזיקת הטחאנו. האלבום הגיע למקום הראשון במצעד האלבומים המקסיקנים האזוריים ולמקום השני במצעד האלבומים הלטינים ואף הגיע למקום ה-79 בבילבורד 200. לאחר צאת האלבום האלבום זכה לביקורות חיוביות כאשר מבקרי מוזיקה רבים טענו שהאלבום מבשר טובות לקראת אלבומה הבא וכי בזכות אלבום זה רבים החלו לכנות אותה כ"מדונה המקסיקנית". האלבום הוליד הוליד שלושה סינגלים, ששהו בו זמנית בחמשת המיקומים הראשונים במצעד השירים הלטינים של בילבורד.
רשימת רצועות

| Selena Live!> מס' | Selena Live!> שם | Selena Live!> משך | Selena Live!>  | Selena Live!>  | Selena Live!>  | Selena Live!>  | Selena Live!>  | Selena Live!>  | Selena Live!>  |
| --- | --- | --- | --- | --- | --- | --- | --- | --- | --- |
| 1. | Como la Flor/Baila Esta Cumbia  | 9:45 |  |  |  |  |  |  |  |
| 2. | Ámame, Quiéreme/Siempre Estoy Pensando en Ti  | 3:48 |  |  |  |  |  |  |  |
| 3. | Ven Conmigo/Perdóname  | 6:34 |  |  |  |  |  |  |  |
| 4. | ¿Qué Creías?  | 3:35 |  |  |  |  |  |  |  |
| 5. | Si la Quieres  | 3:17 |  |  |  |  |  |  |  |
| 6. | ¿Porque le Gusta Bailar Cumbia?  | 3:52 |  |  |  |  |  |  |  |
| 7. | La Carcacha/Besitos  | 6:53 |  |  |  |  |  |  |  |
| 8. | Ya Ves/Las Cadenas/Yo Te Amo  | 8:10 |  |  |  |  |  |  |  |
| 9. | No Debes Jugar  | 2:50 |  |  |  |  |  |  |  |
| 10. | Tú Robaste Mi Corazón (בהשתתפות אמיליו נבירה)   | 3:50 |  |  |  |  |  |  |  |
| 11. | La Llamada  | 3:11 |  |  |  |  |  |  |  |
| 12. | Spoken Liner Notes  | 14:53 |  |  |  |  |  |  |  |
| משך כולל: | משך כולל: | 70:38 |  |  |  |  |  |  |  |
מיקומי שיא

|   ‏‏‏  מצעדים ודירוגים (1994)> מדינה |   ‏‏‏  מצעדים ודירוגים (1994)> מצעד |   ‏‏‏  מצעדים ודירוגים (1994)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 1 |
|  ארצות הברית | מצעד האלבומים הלטיניים | 2 |
|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |
| --- | --- | --- |
|  ארצות הברית | בילבורד 200 | 79 |
|   ‏‏‏  מצעדי סוף שנה (1993)> מדינה |   ‏‏‏  מצעדי סוף שנה (1993)> מצעד |   ‏‏‏  מצעדי סוף שנה (1993)> מיקום שיא |
| --- | --- | --- |
|  ארצות הברית | מצעד האלבומים המקסיקניים האזוריים | 3 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
| מקסיקו (AMPROFON) | — | 250,000 |
 מכירות + הזרמת מדיה בלבד
הערות שוליים

1 2 3  Live Selena by Selena, Apple Music (באנגלית)
↑  Selena, Billboard
↑  Gold & Platinum, RIAA (באנגלית)
↑  "Sunset of a golden era 10 years after her death, the music genre that Selena rode to fame seems to be fading". Fort Worth Star-Telegram. March 31, 2005. Retrieved December 8, 2011. (subscription required)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡VIVE! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • פיאסטה דה לה פלור • אנשים שהושפעו מסלינה • מיראדור דה לה פלור • לסלינה, באהבה • קיו-פרודקשנס • Selena Etc. • סלינה לנצח • Selena ¡VIVE! • סלינידד • רצח סלינה (הסוד של סלינה • יולנדה סלדיבר • משפט יולנדה סלדיבר) • סלינה • סלינה: הסדרה • קורפוס: סרט ביתי על סלינה • א.ב. קינטנייה • כריס פרס • אברהם קינטנייה • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Mentiras" • "Sukiyaki" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Amame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
| 0 | 1 | 2 |
| --- | --- | --- |
| הקודם: 1993: לינדה רונסטאדט – Mas Canciones | פרס גראמי לאלבום המקסיקני/מקסיקני-אמריקאי הטוב ביותר   1994: סלינה – Selena Live!  | הבא: 1995: ויקי קאר – Recuerdo a Javier Solís |
| --- | --- |
בקרת זהויות :  MusicBrainz release group: 08daa7d0-5f32-3bbd-8329-4706b2247c64
קפטן תחתונים ופרופסור פומפה פ' פיפיקקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 מאת:  דייוויד "דאב" פילקי
 איורים:  דאב פילקי 
 שפת המקור:  אנגלית
 סוגה:  ספרי ילדים ונוער, הומור
 הוצאה
 הוצאה:  תאגיד סקולסטיק 
 תאריך הוצאה:  1 בפברואר 2000
 הוצאה בעברית
 הוצאה:  כנרת זמורה-ביתן דביר
 תאריך:  2011
 תרגום:  ארז אשרוב
 סדרה
 סדרת ספרים:  קפטן תחתונים
 ספר קודם:  קפטן תחתונים והפלישה מהחלל של מנהלות המטבח המרושעות ממש
 הספר הבא:  קפטן תחתונים וגברת גמישות הגומי הגועלית
 קישורים חיצוניים
 הספרייה הלאומית:  990032421440205171
 
קפטן תחתונים ופרופסור פומפה פ' פיפיקקי הוא ספר מאויר לילדים מאת הסופר והמאייר האמריקני דייוויד "דאב" פילקי, אשר יצא לאור ב-1 בפברואר 2000. זהו הספר הרביעי בסדרת קפטן תחתונים.
דמויות

ג'ורג' בירד והרולד הצ'ינס – חברים טובים בכיתה ד' אשר נוהגים לצייר ביחד רצועות קומיקס שונות.
בנג'מין "בן" פיפיש/קפטן תחתונים – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
פרופסור פומפה פ' פיפיקקי – האדם החכם ביותר בשויצלנד, בהמשך הספר גם מורה למדע בבית הספר היסודי שבו לומדים ג'ורג' והרולד.
כלבלב-הכווצים 2000 – המצאה של פרופסור פיפיקקי. יכול לכווץ כל דבר.
נשר-הנפוחים 4000 – המצאה של פרופסור פיפיקקי. יכול להגדיל כל דבר.
בתרבות

בקפטן תחתונים: הסרט מופיע הסיפור כנושא מרכזי. פרופסור פיפיקקי מכבב בסרט, כמו גם המצאותיו.
הערות שוליים

↑  קפטן תחתונים ופרופסור פומפה פ' פיפיקקי, עמ' 17–19
| קפטן תחתונים, מאת דאב פילקי |
| --- | --- | --- |
| ספרים | הרפתקאות קפטן תחתונים • האסלות המחסלות • הפלישה מהחלל של מנהלות המטבח המרושעות ממש • פרופסור פומפה פ' פיפיקקי • גברת גמישות הגומי הגועלית • נער הנזלת הנבזי חלק (חלקים 1 & 2) • התוקפים המטונפים מתא השירותים התכול • ההפתעה המפוצצת של הפרופסור המופרע • הרובו-מכנסיים הרדיואקטיבי המרושע • התכססנות השטנית של אסלת טורבו 2000 • הסיפור הסוער של סר סרחונסקי |  |
| בטלוויזיה | הסרט • הרפתקאותיו המדהימות של קפטן תחתונים |  |
סייאה מאיקומה

סייאה מאיקומה (ביפנית: 毎熊 晟矢; נולד ב-16 באוקטובר 1997 בנגסאקי שביפן) הוא כדורגלן יפני המשחק בעמדת המגן הימני בקבוצת א.ז. אלקמאר מליגת העל ההולנדית ובנבחרת יפן.
קריירת מועדונים

מאיקומה החל את הקריירה המקצוענית שלו בקבוצת וי-וארן נגסאקי, במדיה ערך 74 הופעות ליגה והבקיע ששה שערים במסגרת ליגת המשנה היפנית.
ב-9 בינואר 2022 חתם מאיקומה בסרסו אוסקה מליגת העל היפנית.
ב-21 ביוני 2024 חתם בשורות א.ז. אלקמאר מליגת העל ההולנדית על חוזה ל-4 שנים.
קריירה בינלאומית

ב-12 בספטמבר 2023 ערך מאיקומה את הופעת הבכורה שלו בנבחרת יפן, בניצחון 2–4 על נבחרת טורקיה במשחק ידידות.
נכלל בסגל נבחרת יפן לטורניר גביע אסיה 2023.
הערות שוליים

↑  Maikuma eerste zomeraanwinst AZ, www.az.nl
↑  🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
| נבחרת יפן – גביע אסיה בכדורגל 2023 |
| --- | --- | --- |
|  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו |  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו | יפן |
ירון זוט

ירון זוט (בהולנדית: Jeroen Zoet; נולד ב-6 בינואר 1991) הוא כדורגלן הולנדי המשחק בעמדת השוער בא.ז. אלקמאר מליגת העל ההולנדית.
קריירת מועדונים

זוט שיחק באקדמיה של העיר בה נולד עד שנת 2006. את הקריירה שלו בפ.ס.וו. איינדהובן החל בגיל 15 ואט אט עשה את צעדיו לעבר הקבוצה הבוגרת כשזומן לראשונה אליה בעונת 09–2008. הוא הושאל לואלבייק למשך שנתיים וחזר בעונת 14–2013 אל איינדהובן. בעונה זו שימש זואט כבחירתו הבכירה בין הקורות של המאמן פיליפ קוקו. את עונת 15–2014 סיים זוט עם צלחת האליפות כאשר הוא משמש כשוער הראשון של הקבוצה. בנובמבר 2015 האריך את חוזהו עד לשנת 2019. זוט היה שותף בעונת 16–2015 להגעה עד לשלב רבע הגמר במסגרת מפעל ליגת האלופות כאשר קבוצתו נכנעת בפנדלים לאחר סיכום שני המשחקים לאתלטיקו מדריד. זוט רשם הופעה טובה בין הקורות באותן שני המשחקים ונבחר לנבחרת השבוע של המפעל. את אותה עונה סיים עם אליפות נוספת. בינואר 2020 הושאל זוט לאוטרכט עד לסוף העונה.
נבחרת הולנד

זוט זומן לראשונה לנבחרת בספטמבר 2012. את הופעת הבכורה שלו במדי "האורנג'" קיים ב-10 באוקטובר 2015 כאשר נכנס כמחליפו של טים קרול הפצוע נגד נבחרת קזחסטן.
תארים

אליפות הולנד (3): 2014/15, 2015/16, 2017/18
מגן יוהאן קרויף (2): 2015, 2016
תל עירני

| --- | --- |

מראה כללי של תל עירני
 מידות
 שטח:  250 דונם
 גובה מעל פני הים:  140 מטר
 היסטוריה
 תרבויות:  התרבות הכנענית התרבות הפלישתית.
 תקופות:  התקופה הכלקוליתית ברונזה בייניימית תקופת הברונזה המאוחרת תקופת הברזל I תקופת הברזל II התקופה הצלבנית בארץ ישראל התקופה העות'מאנית בארץ ישראל
 ננטש:  1948
 סוג:  תל
 אתר ארכאולוגי
 חפירות:  1956–1962 
 ארכאולוגים:  שמואל ייבין
 מצב:  הרוס
 גישה לציבור:  כן
 מיקום
 מדינה:  ישראל 
 מיקום:  מול קריית גת
 קואורדינטות:  31°36′44″N 34°47′10″E﻿ / ﻿31.61209°N 34.78622°E﻿ / 31.61209; 34.78622
  (למפת השפלה מוגדלת) תל עירני(למפת השפלה רגילה) תל עירני(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל עירני(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל עירני he
 
תל עירני הוא תל עתיקות גדול מול קריית גת, מצפון לכביש 35. בעבר זוהה עם גת המקראית ובעקבות זאת נקרא "תל גת" וקיבוץ גת וקריית גת הסמוכות נקראו גם הן בשם גת המקראית. בעקבות חפירות נוספות סברו החוקרים שהתל איננו גת המקראית ושם התל שונה לתל עירני. לעומת זאת, גת הפלשתית זוהתה קרוב לוודאי בתל צפית.
שטח התל כ-250 דונם ועיקרו תל גדול ונמוך ומעליו תל מצומצם וגבוה ששטחו כ-20 דונם.
במלחמת העצמאות

במלחמת העצמאות היו התל והכפר עיראק אל-מנשייה שהיה מדרומו, מעוזים צבאיים בחלק המזרחי של כיס פלוג'ה. צה"ל ניסה לכבשו מספר פעמים ונכשל. ב-27 ביולי 1948 במסגרת מבצע גי"ס תקפו כוחות גבעתי את התל ונהדפו.
ב-16 באוקטובר 1948 במסגרת מבצע יואב תקפו כוחות של חטיבת הנגב וטנקים של חטיבה 8 את התל אך נהדפו באבידות כבדות.
ב-28 בדצמבר 1948 במסגרת מבצע חיסול תקפו כוחות של חטיבת אלכסנדרוני, כבשו את עיראק אל מנשיה והתכוננו לתקוף את התל אך כוח מצרי שהגיע מפלוג'ה כיתר את אחת הפלוגות, הפלוגה הדתית, וחיסל אותה. 87 החללים היו קבורים בתחילה בקבר אחים למרגלות התל.
ב-18 באוקטובר 2012 פלוגת מפץ, מגדוד 198, ביצעה עבודות שיקום על התל: נבנה שביל העולה לתל והוקמה אנדרטה בראשו לזכר הנופלים מחטיבת אלכסנדרוני במבצע חיסול. התוכנית היא להקים אתר הנצחה לחללי חטיבת אלכסנדרוני שנפלו בקרב על התל.
מחקר ארכאולוגי

הארכאולוג ויליאם פוקסוול אולברייט שיער שעל התל נמצאה העיר הפלישתית גת, בין השאר על פי עדות של הירונימוס שגת הייתה כפר גדול בדרך בית גוברין-עזה. בנוסף, סקר חרסים לא מצא בתל חרסים מהתקופה שלאחר התקופה הישראלית, דבר שתואם את ירידת גת מגדולתה בסוף התקופה הישראלית. זיהוי זה נתן לקיבוץ גת הנמצא מצפון לתל ולעיר קריית גת הנמצאת מדרומו, את שמם.
במפות מופיע התל כעת בשם תל עירני. השם העברי נובע משמו הערבי של התל - תל שיח' אחמד אל עריני. צבי אילן שיער בשנות ה-70 שבתל נמצא העיר לבנה המקראית. בחפירות שנערכו בתל בשנים 1956–1962 בניהולו של שמואל ייבין נמצאו ממצאים מהתקופה הישראלית ומתקופת הברונזה הקדומה. לא נמצאו כל ממצאים מהתקופה הפלישתית (תקופת הברזל) לפיכך סוברים החוקרים כי הזיהוי של התל כגת הפלישתית מוטעה וכי העיר גת הפלשתית היא קרוב לוודאי בתל צפית. יחד עם זאת, התל מכונה בפי תושבי קריית גת המקומיים בשם "הר גליית" על שם גליית הפלשתי שהיה מהעיר גת.
החפירות הארכאולוגיות בתל עירני החלו כבר בשנות ה-50. בקיץ 1956 הוחל בחפירות בתל בהנהלת שמואל ייבין, במטרה למצוא ממצאים שיאשרו את זיהוי התל עם גת הפלישתית. בראש אחד הצוותים שחפר בראש התל עמד שמריה גוטמן ובראש צוות אחר, שחפר במורדות המערביים עמדה אורה נגבי. בתחילת עונת החפירות הראשונה נמצאו שכבה ישראלית ושכבה פרסית ובהמשך העונה נמצאו בתים מתקופת הברונזה. בסוף העונה הראשונה נמצאו כלי חרס שלמים שיוחסו לייבוא בשמים בתקופה הכלכוליתית, שהיו הכלים השלמים הראשונים שנמצאו בחפירות. כבר בסיכום עונת החפירות הראשונה בתל קבעו החוקרים שלא מדובר בגת המקראית ושינו את שם התל לתל עירני. בעונת החפירות השנייה, בקיץ 1957 נמצאו בתל חותמות למלך עם השמות שוכה ו"ממשת" וכן נמצאו שברי פסלי עשתרת. בחפירות למרגלות התל נמצא אסם תבואה עם כמות ניכרת של חיטה. בעקבות מציאת החותמות העלה ייבין השערה שהתל היא העיר ממשת. בקיץ 1958 נמצא בתל מבנה רב ממדים שיוחס לתקופה הכלכוליתית, שהיה היחיד מסוגו שנמצא בישראל עד אז. בקיץ 1959 הגיעו החוקרים אל קרקע טבעית, הנמצאת מתחת לשכבות הארכאולוגיות באתר. בראש התל נמצא מתקן לעיבוד מתכת וכן כתובת "ליחזא" על כתף כד. אחד הממצאים החשובים שנמצאו בתל היה כד חרס עליו היה רשום שמו של נערמר. חלק מממצאי החפירות בתל הוצגו במוזיאון בקיבוץ גת שנפתח בשנת 1964.
בהמשך, פעלו בתל ערני שתי משלחות חפירה ארכאולוגיות נוספות, בשנות ה-80 נוהלה משלחת חפירות לאורך שלוש עונות חפירה בתל בראשותם של אהרן קמפינסקי ויצחק גלעד תחת חסות אוניברסיטת בן-גוריון בנגב ובשנים 2013–2019 התנהלה משלחת חפירות נוספות בראשות פרופ' יובל יקותיאלי מאוניברסיטת בן-גוריון ווכריסטופר צ'אלוביץ מהאוניברסיטה היגלונית, בקרקוב, פולין.
בשנת 2023, בעת הקמתו של קו מים חדש באזור שמדרום-מערב לתל, התגלה בחפירת הצלה שנוהלה על ידי רשות העתיקות שער שתוארך לתקופת הברונזה הקדומה. על פי יצחק פז מרשות העתיקות שער זה שימש כשער הכניסה לעיר, והוא נחשב לשער הקדום ביותר שהתגלה בארץ ישראל.
הערות שוליים

↑  אתר הנצחה ומורשת יוקם על תל ערני, באתר כרמי גת, ‏27.06.2023
↑  אנציקלופדיה מקראית, ערך גת, כרך ב', 1954, עמ' 572
↑  צבי אילן, מקרית גת עד שער הגיא, דבר, 5 בספטמבר 1975
↑  אתר הנצחה ומורשת יוקם על תל ערני, באתר כרמי גת
↑  ש. אברמסקי, הגיע תורה של גת פלישתים, מעריב, 31 במאי 1956
↑  מימצאים מפתיעים ורבי ערך נתגלו בחפירות בתל־גת, חרות, 4 בספטמבר 1956
↑  שכבה ישראלית נתגלתה בחפירות בתל־גת, על המשמר, 29 ביוני 1956
↑  בתים מתקופת הברונזה בחפירות תל גת, חרות, 22 ביולי 1956
↑  מימצאים חדשים בחפירות תל־גת, למרחב, 17 באוגוסט 1956
↑  לא תל גת אלא תל עריני, הַבֹּקֶר, 3 בספטמבר 1956
↑  הסתיימה עונת החפירות בגת, למרחב, 28 באוגוסט 1957
↑  תל־גת - עיר מבצר עברית בשם ממשת מתקופת מלכי יהודה - טוען ש. ייבין, דבר, 17 ביולי 1958
↑  מבנה רב־ממדים מהאלף ה־4 נחשף בחפירות תל־גת, על המשמר, 17 ביולי 1958
↑  נסתיימה עונת החפירות בתל "גת", על המשמר, 16 ביולי 1959
↑  תגליות חשובות בתל־גת, חרות, 1 באוקטובר 1961
↑  נחנך בית נכאות בקיבוץ גת, על המשמר, 5 באפריל 1964
↑  ירון ילון, השער הקדום ביותר בארץ נחשף בתל ערני ליד קרית גת, באתר ישראל היום, ‏15/8/2023
| --- | --- |
בקרת זהויות :  NLI: 987007506025605171  VIAF: 316602965   WorldCat (עם VIAF): 316602965
הקטור מלו

| --- | --- |

 לידה:  20 במאי 1830 La Bouille, צרפת 
 פטירה:  18 ביולי 1907 (בגיל 77) avenue de la Dame Blanche, Fontenay-sous-Bois, צרפת 
 שם לידה:  Hector-Henri Malot 
 מדינה:  צרפת 
 מקום קבורה:  Cimetière de Fontenay-sous-Bois 
 מקום לימודים:  תיכון פייר-קורניי, תיכון קונדורסה, הפקולטה למשפטים בפריז 
 שפות היצירה:  צרפתית 
 זרם ספרותי:  ספרות ריאליסטית 
 יצירות בולטות:  באין משפחה, Nobody's Girl 
 בן או בת זוג:  Madame Hector Malot 
 אתר רשמי
 חתימה:   
 
הֶקטוֹר מָלוֹ (בצרפתית: Hector Malot;‏ 20 במאי 1830 – 17 ביולי,1907) היה סופר צרפתי יליד לה בויה הסמוכה לרואן. למד משפטים ברואן ובפריז, אך הפך בסופו של דבר לסופר ולמבקר ספרות.
ספרו הראשון הודפס ב-1859, ובמהלך חייו פרסם כ-70 ספרים. המפורסם שבהם (פורסם ב-1878) היה ספר הילדים "רֶמי ילד של אף אחד״ (בתרגום קודם: ״באין משפחה״ בתרגומו של רבניצקי ו"בלי משפחה" בתרגומו של י.א. הנדלזלץ), שתורגם לעברית ב-2020. הספר עוסק בהרפתקאותיו של רֶמי היתום שנמכר ויוצא למסע נדודים רב הרפתקאות ברחבי צרפת, שווייץ ואנגליה.
Ones

Ones (בעברית: "פעם אחת") הוא אלבום אוסף של הזמרת המקסיקנית-אמריקאית סלינה, אשר יצא לאור ב-1 באוקטובר 2002 על ידי חברת הקליטים EMI לטין וב-11 בנובמבר במדינות דוברות ספרדית במקביל למהדורה המוגבלת של האלבום, בעקבות ההצלחה שחווה הסרט הביוגרפי על הזמרת שיצא באותה השנה בכיכובה של ג'ניפר לופז.
רקע והצלחה

בעקבות האלבום נוצר דור חדש למעריצי סלינה. האלבום כולל אוסף של שירים בולטים בקריירה של הזמרת ביניהם "Amor Prohibido" ו-"Bidi Bidi Bom Bom". האלבום זכה לביקורות חיוביות מהמבקרים אם כי ב-AllMusic מתחו ביקורת על כך שאין באלבום שירים מאלבום הבכורה שלה.
האלבום הגיע למקום השני במצעד האלבומים הלטינים של בילבורד ולמקום הראשון במצעד אלבומי הפופ הלטיני של בילבורד. האלבום זכה להצלחה רבה בארצות הברית כאשר מכר 1.08 מיליון עותקים במדינה (במכירות משולבות) ובכך היה זכאי למעמד אלבום פלטינה ול-18 פלטינות לטיניות.